ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ഫിക്കിയുടെ 93-ാമത് വാര്ഷിക പൊതുയോഗത്തേയും വാര്ഷിക കണ്വെന്ഷനേയും ഡിസംബര് 12ന് പ്രധാനമന്ത്രി അഭിസംബോധന ചെയ്യും
ഫിക്കിയുടെ 93-ാമത് വാര്ഷിക പൊതുയോഗത്തിന്റെയും വാര്ഷിക കണ്വെന്ഷന്റെയും ഉദ്ഘാടന സമ്മേളനത്തെ പ്രധാനമന്ത്രി ശ്രീ നരേന്ദ്രമോദി 2020 ഡിസംബര് 12 രാവിലെ 11ന് വിഡിയോ കോണ്ഫറന്സിംഗിലൂടെ അഭിസംബോധന ചെയ്യും. ഫിക്കിയുടെ വെര്ച്ച്വല് വാര്ഷിക പ്രദര്ശനം 2020ഉം പ്രധാനമന്ത്രി ഉദ്ഘാടനം ചെയ്യും.
ഫിക്കിയുടെ വാര്ഷിക കണ്വെന്ഷന് 2020 ഡിസംബര് 11,12, 14 തീയതികളില് വെര്ച്ച്വലായാണ് നടത്തുന്നത്. '' പ്രചോദിത ഇന്ത്യ'' എന്നതാണ് ഈ വര്ഷത്തെ വാര്ഷിക കണ്വെഷന്ന്റെ ആശയം. നിരവധി മന്ത്രിമാര് ബ്രൂറോക്രാറ്റുകള്, വ്യവസായമേഖലകളിലെ തലവന്മാര്, നയതന്ത്രജ്ഞര്, അന്താരാഷ്ട്ര വിദഗ്ധര്, മറ്റ് നിരവധി ഉജ്ജ്വലവ്യക്തിത്വങ്ങള് എന്നിവരുടെ പങ്കാളിത്തം ഈ പരിപാടിക്കുണ്ടാകും. സമ്പദ്ഘടനയില് കോവിഡ്-19ന്റെ പ്രത്യാഘാതങ്ങള്, ഗവണ്മെന്റ് നടപ്പാക്കുന്ന പരിഷ്ക്കരണങ്ങള്, ഇന്ത്യന് സമ്പദ്ഘടനയുടെ മുന്നോട്ടുള്ള വഴി എന്നിവയില് വിവിധ ഓഹരിപങ്കാളികള് സസൂക്ഷ്മം സംസാരിക്കുന്നതിനും കണ്വെന്ഷന് സാക്ഷ്യം വഹിക്കും.
ഫിക്കി വാര്ഷിക പ്രദര്ശനം 2020 ഡിസംബര് 11 മുതല് തന്നെ തുടങ്ങും , ഇത് ഒരു വര്ഷം നീണ്ടുനില്ക്കും. ആഗോളതലത്തിലുള്ള പ്രദര്ശകര്ക്ക് തങ്ങളുടെ ഉല്പ്പന്നങ്ങള് പ്രദര്ശിപ്പിക്കുന്നതിനും അവരുടെ വ്യാപാര അഭിവൃദ്ധി മുന്നോട്ടുകൊണ്ടുപോകുന്നതിനും ഈ വെര്ച്ച്വല് പ്രദര്ശനം അവസരം നല്കും.
മന്ത്രിസഭ
ജലവിഭവ മേഖലയിൽ ഇന്ത്യയും ജപ്പാനും ഒപ്പുവെച്ച സഹകരണപത്രത്തിന്  കേന്ദ്ര മന്ത്രിസഭ അംഗീകാരം നൽകി
ന്യൂഡൽഹി, മാർച്ച് 23, 2021
ജലവിഭവ മേഖലയിൽ ഇന്ത്യയും ജപ്പാനും തമ്മിലുള്ള സഹകരണം വർദ്ധിപ്പിക്കുന്നതിന്റെ ഭാഗമായി ഒപ്പുവച്ച കരാറിനെപ്പറ്റി പ്രധാനമന്ത്രി ശ്രീ നരേന്ദ്രമോദി അധ്യക്ഷനായ കേന്ദ്ര മന്ത്രിസഭക്ക് വിവരങ്ങൾ കൈമാറി.
ഭാരത സർക്കാരിന്റെ ജലശക്തി മന്ത്രാലയത്തിന് കീഴിലുള്ള, ജലവിഭവ -നദീ വികസന -ഗംഗ പുനരുജ്ജീവന വകുപ്പും, ജപ്പാൻ ഭരണകൂടത്തിന്റെ ഭാഗമായ ഭൂമി -അടിസ്ഥാന സൗകര്യ -ഗതാഗത- വിനോദസഞ്ചാര മന്ത്രാലയത്തിന് കീഴിലെ ജല -ദുരന്തനിവാരണ ബ്യൂറോയും തമ്മിലാണ്ജലവിഭവ മേഖലയിലെ സഹകരണം ലക്ഷ്യമിട്ടുള്ള ഉടമ്പടിയിൽ ഒപ്പുവെച്ചത്
ജല - ഡൽറ്റ നിർവ്വഹണം, ജല സാങ്കേതികവിദ്യ എന്നീ മേഖലകളിൽ ദീർഘകാല അടിസ്ഥാനത്തിലുള്ള സഹകരണം വികസിപ്പിക്കുന്നത് ലക്ഷ്യമിട്ടാണ് സഹകരണപത്രത്തിൽ ഒപ്പുവെച്ചത്.
ഇരുരാജ്യങ്ങൾക്കുമിടയിൽ ഈ മേഖലയിലെ അറിവുകൾ, വിവരങ്ങൾ, സാങ്കേതികവിദ്യകൾ,ശാസ്ത്ര ബന്ധിത അനുഭവങ്ങൾ എന്നിവയുടെ കൈമാറ്റം വർധിപ്പിക്കുന്നതും, സംയുക്ത പദ്ധതികൾ നടപ്പാക്കുന്നതും ലക്ഷ്യമിട്ടാണ് ഈ ഉടമ്പടി.
ജലസുരക്ഷാ, മെച്ചപ്പെട്ട ജലസേചന സൗകര്യങ്ങൾ, സുസ്ഥിര ജലവിഭവ വികസനം എന്നിവ ഉറപ്പാക്കുന്നതിനു സഹകരണ പത്രം സഹായകരമാകും.
IE/SKY
(
വാണിജ്യ വ്യവസായ മന്ത്രാലയം
പ്രവർത്തനക്ഷമായ പ്രത്യേക സാമ്പത്തിക മേഖലകൾ 
ന്യൂ ഡൽഹി, ഫെബ്രുവരി 11, 2022
നിലവിൽ, രാജ്യത്ത് 425 പ്രത്യേക സാമ്പത്തിക മേഖലകൾ  ഔപചാരികമായി അംഗീകരിച്ചിട്ടുണ്ട്. ഇന്നുവരെ, 376 SEZ-കൾ വിജ്ഞാപനം ചെയ്യപ്പെടുകയും 268 എണ്ണം പ്രവർത്തിക്കുകയും ചെയ്യുന്നു. SEZ-കൾ പ്രാഥമികമായി സ്വകാര്യ നിക്ഷേപത്താൽ നയിക്കപ്പെടുന്ന സംരംഭങ്ങളാണ്.
SEZ-കൾ സ്ഥാപിക്കുന്നതിലും പ്രവർത്തനക്ഷമമാക്കുന്നതിലുമുള്ള കാലതാമസം പല കാരണങ്ങളാൽ ആകാം. മാറിയ ആഗോള സാമ്പത്തിക സാഹചര്യം മൂലമുണ്ടായ പ്രതികൂലമായ ബിസിനസ്സ് കാലാവസ്ഥ, സാമ്പത്തിക ആനുകൂല്യങ്ങളിലെ മാറ്റങ്ങൾ ഉൾപ്പടെയുള്ളവ അവയിൽ ചിലതാണ്.
വാണിജ്യ-വ്യവസായ സഹമന്ത്രി ശ്രീമതി അനുപ്രിയ പട്ടേൽ ഇന്ന് രാജ്യ സഭയിൽ രേഖാമൂലം അറിയിച്ചതാണ് ഇക്കാര്യം.
RRTN/SKY
(Visitor Counter : 98
പ്രധാനമന്ത്രിയുടെ ഓഫീസ്
യുപിഐ ഇടപാടുകൾ ഓഗസ്റ്റിൽ 10 ബില്യൺ കടന്നതിൽ പ്രധാനമന്ത്രിയുടെ പ്രശംസ
10 ബില്യൺ യുപിഐ ഇടപാടുകൾ 2023 ഓഗസ്റ്റിൽ കടന്നതിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
എൻപിസിഐയുടെ പോസ്റ്റിന് മറുപടിയായി പ്രധാനമന്ത്രി എക്സിൽ പോസ്റ്റ് ചെയ്തു
"ഇത് അസാധാരണമായ വാർത്തയാണ്! ഇന്ത്യയിലെ ജനങ്ങൾ ഡിജിറ്റൽ പുരോഗതി സ്വീകരിക്കുന്നതിന്റെ തെളിവാണ്, അവരുടെ കഴിവുകൾക്കുള്ള ആദരവാണിത്. വരും കാലങ്ങളിലും ഈ പ്രവണത തുടരട്ടെ."
This is exceptional news! It is a testament to the people of India embracing digital progress and a tribute to their skills. May this trend continue in the times to come. https://t.co/MrXpYbg5Cd
— Narendra Modi  September 1, 2023
പ്രധാനമന്ത്രിയുടെ ഓഫീസ്
സെയ്ഷല്സ് പ്രസിഡന്റിന്റെ ഇന്ത്യ സന്ദര്ശന വേളയില് ഒപ്പുവച്ച ധാരണാപത്രങ്ങളുടെ പട്ടിക
ക്രമ നമ്പര് ധാരണാപത്രം / കരാര് ഇന്ത്യയ്ക്ക് വേണ്ടി ഒപ്പുവച്ചത് സെയ്ഷല്സിനുവേണ്ടി ഒപ്പുവച്ചത്
1 സെയ്ഷല്സിലെ തദ്ദേശ ഭരണ സ്ഥാപനങ്ങള്, വിദ്യാഭ്യാസ, തൊഴിലധിഷ്ഠിത സ്ഥാപനങ്ങള് മുഖേന ചെറുകിട, ഇടത്തരം പദ്ധതികള് നടപ്പിലാക്കുന്നതിന് ഇന്ത്യന് സാമ്പത്തിക സഹായം നല്കാനുള്ള ധാരണാപത്രം വിദേശകാര്യ സഹമന്ത്രി ശ്രീ. എം.ജെ. അക്ബര് ശ്രീമതി പമീല ചാര്ലറ്റി കര ഗതാഗത, ഹാബിറ്റാറ്റ് ഇന്ഫ്രാസ്ട്രക്ച്ചര് മന്ത്രി
2 ഇന്ത്യയുടെ പനാജി നഗരത്തെയും സെയ്ഷല്സിലെ വിക്ടോറിയ നഗരത്തെയും ഇരട്ട നഗരങ്ങളാക്കി സൗഹൃദവും, സഹകരണവും വര്ദ്ധിപ്പിക്കുന്നതിനുള്ള കരാര്. വിദേശകാര്യ സഹമന്ത്രി ശ്രീ. എം.ജെ. അക്ബര് ശ്രീമതി പമീല ചാര്ലറ്റി കര ഗതാഗത, ഹാബിറ്റാറ്റ് ഇന്ഫ്രാസ്ട്രക്ച്ചര് മന്ത്രി
3 സൈബര് സുരക്ഷ സംബന്ധിച്ച് കേന്ദ്ര ഇലക്ട്രോണിക്സ്, ഐ.റ്റി. മന്ത്രാലയത്തിന് കീഴിലുള്ള ഇന്ത്യന് കമ്പ്യൂട്ടര് എമര്ജന്സി റസ്പോണ്സ് ടീമും  സെയ്ഷല്സിലെ ഇന്ഫര്മേഷന്, കമ്മ്യൂണിക്കേഷന് ടെക്നോളജി വകുപ്പും തമ്മിലുള്ള ധാരണാപത്രം. വിദേശകാര്യ സഹമന്ത്രി ശ്രീ. എം.ജെ. അക്ബര് ശ്രീ. ചാള്സ് ബാസ്റ്റീന്, ഫിഷറീസ്, കൃഷി മന്ത്രി
4 ഇന്ത്യയും, സെയ്ഷല്സും തമ്മില് 2018-2022 കാലയളവില് സാംസ്കാരിക വിനിമയ പരിപാടി വിദേശകാര്യ സഹമന്ത്രി ശ്രീ. എം.ജെ. അക്ബര് ശ്രീമതി പമീല ചാര്ലറ്റി കര ഗതാഗത, ഹാബിറ്റാറ്റ് ഇന്ഫ്രാസ്ട്രക്ച്ചര് മന്ത്രി
5 ഇന്ത്യന് നാവിക സേനയും, സെയ്ഷല്സിലെ നാഷണല് ഇന്ഫര്മേഷന് ഷെയറിംഗ് ആന്റ് കോ-ഓര്ഡിനേഷന് കേന്ദ്രവും തമ്മില് സൈനികേതര, വാണിജ്യ കപ്പലുകള് സംബന്ധിച്ച വിവരങ്ങള് കൈമാറുന്നതിനുള്ള സാങ്കേതിക കരാര്. വിദേശകാര്യ സഹമന്ത്രി ശ്രീ. എം.ജെ. അക്ബര് ശ്രീ. ചാള്സ് ബാസ്റ്റീന്, ഫിഷറീസ്, കൃഷി മന്ത്രി
6 ഇന്ത്യയുടെ വിദേശകാര്യ വകുപ്പിന്റെ കീഴിലുള്ള ഫോറിന് സര്വ്വീസ് ഇന്സ്റ്റിറ്റ്യൂട്ടും, സെയ്ഷല്സ് വിദേശകാര്യ വകുപ്പും തമ്മിലുള്ള ധാരണാപത്രം ഫോറിന് സര്വ്വീസ് ഇന്സ്റ്റിറ്റ്യൂട്ട് ഡില് ശ്രീ. ജെ. എസ്. മുകുള് ബാരി ഫോറെ വിദേശകാര്യ സെക്രട്ടറി
ND MRD – 509
(
വിനോദസഞ്ചാര മന്ത്രാലയം
ഗുരുവായൂരിലെ ടൂറിസ്റ്റ് ഫെസിലിറ്റേഷൻ സെന്ററിന്റെ ഉദ്ഘാടനം കേന്ദ്രമന്ത്രി ശ്രീ പ്രഹ്ളാദ് സിംഗ് പട്ടേൽ നിർവ്വഹിച്ചു
കേന്ദ്ര വിനോദസഞ്ചാര മന്ത്രാലയത്തിന്റെ ''പ്രസാദ്'' പദ്ധതിയിലുൾപ്പെടുത്തി “ഗുരുവായൂർ വികസനം, കേരളം” എന്ന പദ്ധതി പ്രകാരം നിർമ്മിച്ച വിനോദസഞ്ചാരികൾക്കുള്ള സേവനകേന്ദ്രമായ “ടൂറിസ്റ്റ് ഫെസിലിറ്റേഷൻ സെന്റർ”-ന്റെ ഉദ്ഘാടനം കേന്ദ്ര സാംസ്ക്കാരിക-വിനോദസഞ്ചാര സഹമന്ത്രി ശ്രീ പ്രഹ്ളാദ് സിംഗ് പട്ടേൽ വെർച്വലായി നിർവ്വഹിച്ചു. കേന്ദ്ര വിദേശകാര്യ സഹമന്ത്രി ശ്രീ വി. മുരളീധരൻ, സംസ്ഥാന സഹകരണ-വിനോദസഞ്ചാര-ദേവസ്വം മന്ത്രി ശ്രീ കടകമ്പള്ളി സുരേന്ദ്രൻ തുടങ്ങിയവർ ചടങ്ങിൽ പങ്കെടുത്തു.
അന്താരാഷ്ട്ര നിലവാരമുള്ള സൗകര്യങ്ങൾ ഒരുക്കുന്നതിനായി കേന്ദ്രസർക്കാർ അനുവദിച്ച ഫണ്ടുകൾ പരമാവധി പ്രയോജനപ്പെടുത്തിയതിന് കേന്ദ്രമന്ത്രി സംസ്ഥാന സർക്കാരിനെ പ്രശംസിച്ചു. വിനോദ സഞ്ചാര മേഖലയുടെ വികസനത്തിനായി കേന്ദ്ര വിനോദസഞ്ചാര മന്ത്രാലയത്തിന്റെ സഹകരണവും പിന്തുണയും അദ്ദേഹം സംസ്ഥാന സർക്കാരിന് ഉറപ്പ് നൽകി.
വിദ്യാഭ്യാസ മന്ത്രാലയം
ഇഗ്നോ ടേം എന്ഡ് പരീക്ഷകള് മാര്ച്ച് 4 മുതല്
ഇന്ദിരാ ഗാന്ധി നാഷണല് ഓപ്പണ് യൂണിവേഴ്സിറ്റിയുടെ ഡിസംബര് 2021 ടേം എന്ഡ് പരീക്ഷകള് 2022 മാര്ച്ച് 4 മുതല് ഏപ്രില് 11 വരെ രാജ്യവ്യാപകമായി നടത്തും. ഇഗ്നോയുടെ തിരുവനന്തപുരം മേഖലാ കേന്ദ്രത്തിനു കീഴില് തിരുവനന്തപുരം, കൊല്ലം, പത്തനംതിട്ട, കന്യാകുമാരി, ജില്ലകളിലായി 7 പരീക്ഷാ കേന്ദ്രങ്ങളില് 9000 ത്തോളം വിദ്യാര്ഥികള് പരീക്ഷയെഴുതും. ഹാള്ടിക്കറ്റ് ഇഗ്നോയുടെ ഔദ്യോഗിക വെബ്സൈറ്റായ ംംം.ശഴിീൗ.മര.ശി ല് നിന്നും ഡൗണ്ലോഡ് ചെയ്യാം. പരീക്ഷ സമയത്ത് ഇഗ്നോയുടെ ഐഡി കാര്ഡും കയ്യില് കരുതണം. വിവരങ്ങള്ക്ക് : ഇഗ്നോ റീജിയണല് സെന്റര്, രാജധാനി കോംപ്ലക്സ്, കിള്ളിപ്പാലം, കരമന. പി.ഒ. തിരുവനന്തപുരം - 695002, ഫോണ് - 0471 - 2344113 / 2344120 / 9447044132 .
(Visitor Counter : 11
സൂക്ഷ്മ, ചെറുകിട, ഇടത്തരം മന്ത്രാലയം
കളിമൺപാത്ര നിർമ്മാതാക്കൾക്ക് അനുഗ്രഹമായി KVIC യുടെ ഇ-പോർട്ടൽ
കളിമൺപാത്ര നിർമ്മാതാക്കൾക്ക് ദീപാവലി കാലത്ത് വലിയ സൗഭാഗ്യം കൊണ്ടുവന്നിരിക്കുകയാണ് ഖാദി ഓൺലൈൻ വിൽപ്പന. രാജസ്ഥാനിലെ ജയ്സൽമർ, ഹനുമാൻഘട്ട് ജില്ലകളിലെ ഉൾനാടൻ മേഖലകളിലെ കളിമൺപാത്ര നിർമ്മാതാക്കൾ രൂപംനൽകിയ മൺചിരാതുകൾ രാജ്യത്തിന്റെ എല്ലാ കോണിലും എത്തിക്കഴിഞ്ഞു. ഖാദി ഇന്ത്യയുടെ ഇ- പോർട്ടലിലൂടെ, കേരളം അസം, ആൻഡമാൻ നിക്കോബാർ ദ്വീപ് സമൂഹങ്ങൾ തുടങ്ങി രാജ്യത്തിന്റെ എല്ലാ ഭാഗങ്ങളിലും ഇവർ നിർമ്മിച്ച ചിരാതുകൾ ദീപാവലി ആഘോഷങ്ങൾക്കായി ലഭ്യമാണ്.
ഖാദി ഗ്രാമ വ്യവസായ കമ്മീഷൻ ഇതാദ്യമായാണ് തങ്ങളുടെ വില്പനശാലകളിലൂടെയും ഓൺലൈൻ പോർട്ടലിലൂടെയും മൺചിരാതുകളുടെ വിൽപ്പന നടത്തുന്നത്. ഒക്ടോബർ എട്ടിനാണ് മൺചിരാതുകളുടെ ഓൺലൈൻ വില്പനയ്ക്ക് KVIC തുടക്കമിട്ടത്. ഒരു മാസത്തിൽ താഴെ സമയം കൊണ്ട് തന്നെ പതിനായിരത്തിലേറെ ചിരാതുകൾ ഓൺലൈനിലൂടെ വിറ്റു കഴിഞ്ഞു.
ആകർഷകമായ രീതിയിൽ രൂപകല്പനചെയ്ത എട്ടുതരം മൺചിരാതുകൾ ആണ് KVIC, ഓൺലൈനിലൂടെ വിറ്റഴിക്കുന്നത്. 12 എണ്ണം അടങ്ങുന്ന ഒരു സെറ്റിന് 84 രൂപ മുതൽ 108 രൂപവരെ ഈടാക്കുന്നു. ഇവയ്ക്ക് 10 ശതമാനം പ്രത്യേക കിഴിവും കമ്മീഷൻ നൽകുന്നുണ്ട്. ആകർഷകമായ രീതിയിൽ രൂപകല്പനചെയ്ത മൺചിരാതുകൾ താഴെകാണുന്ന വെബ്സൈറ്റിൽ ലഭ്യമാണ്:www.khadiindia.gov.in
ചിരാതുകൾക്ക് പുറമേ ലക്ഷ്മീദേവിയുടെയും ഗണപതിഭഗവാന്റെയും മൺപ്രതിമകളും മറ്റ് ആകർഷകമായ കളിമൺ ഉല്പന്നങ്ങളും KVIC തങ്ങളുടെ വിൽപനശാലകളിലൂടെ വിറ്റഴിക്കുന്നുണ്ട്.
കളിമൺപാത്ര നിർമ്മാണ മേഖലയിൽ പ്രശസ്തരായ
കുംഹാർ സമൂഹത്തിലെ എൺപതിനായിരത്തോളം അംഗങ്ങൾക്കായി 18,000 ലേറെ വൈദ്യുത പോട്ടർ വീലുകളും KVIC വിതരണം ചെയ്തു കഴിഞ്ഞു.
ഫിഷറീസ്, ആനിമൽ ഹസ്ബൻഡറി & ഡയറി മന്ത്രാലയം
"കിസാൻ ഭാഗിദാരി പ്രാത്മിക്ത ഹമാരി" പ്രചാരണ പരിപാടി സംഘടിപ്പിച്ചു
ന്യൂ ഡൽഹി: ഏപ്രിൽ 29, 2022
ആസാദി കാ അമൃത് മഹോത്സവം ആഘോഷിക്കുന്നതിന്റെ ഭാഗമായി കേന്ദ്ര ഫിഷറീസ്, മൃഗസംരക്ഷണ, ക്ഷീരോൽപാദന മന്ത്രാലയം, കേന്ദ്ര കാർഷിക, കർഷക ക്ഷേമ മന്ത്രാലയവുമായി സഹകരിച്ച് 2022 ഏപ്രിൽ 25 മുതൽ 30 വരെ ഒരാഴ്ച നീണ്ടുനിൽക്കുന്ന "കിസാൻ ഭാഗിദാരി പ്രാത്മിക്ത ഹമാരി" പരിപാടി സംഘടിപ്പിച്ചിട്ടുണ്ട് . കാമ്പെയ്നിന്റെ നാലാം ദിവസം, 2022 ഏപ്രിൽ 28-ന് ഫിഷറീസ് വകുപ്പ്, മൃഗസംരക്ഷണ, ക്ഷീരോൽപാദന വകുപ്പുമായി സഹകരിച്ച് വെർച്വൽ രീതിയിൽ ഒരു അവബോധ ക്ലാസ്സ് സംഘടിപ്പിച്ചു. മത്സ്യത്തൊഴിലാളികൾ, മത്സ്യകർഷകർ, ക്ഷീരകർഷകർ, മറ്റ് അനുബന്ധ മേഖലയിലെ കർഷകർ എന്നിവർക്ക്,ഫിഷറീസ്, മൃഗസംരക്ഷണം, ക്ഷീരോൽപ്പാദന മന്ത്രാലയം നടപ്പിലാക്കുന്ന വിവിധ പദ്ധതികളെക്കുറിച്ച് വ്യാപകമായ അവബോധം സൃഷ്ടിക്കുകയും ആനുകൂല്യങ്ങൾ ലഭിക്കുന്നതിന് അവരെ പ്രോത്സാഹിപ്പിക്കുകയും ചെയ്യുക എന്നതായിരുന്നു ബോധവത്കരണ പരിപാടിയുടെ പ്രധാന ലക്ഷ്യം.
കേന്ദ്ര ഫിഷറീസ്, മൃഗസംരക്ഷണം, ക്ഷീരവികസന വകുപ്പ് മന്ത്രി ശ്രീ പർഷോത്തം രൂപാല ചടങ്ങിൽ പങ്കെടുക്കുകയും വിവിധ സംസ്ഥാനങ്ങളിൽ നിന്നുള്ള കർഷകരുമായി സംവദിക്കുകയും ചെയ്തു. ഫിഷറീസ്, മൃഗസംരക്ഷണം, ക്ഷീരവികസന വകുപ്പ് സഹ മന്ത്രിമാരായ ശ്രീ.എൽ മുരുകൻ,ശ്രീ സഞ്ജീവ് കുമാർ ബല്യാൻ എന്നിവരും ചടങ്ങിൽ പങ്കെടുത്തു.
ഇന്ത്യയിലുടനീളമുള്ള 2000 സ്ഥലങ്ങളിൽ നിന്നായി ഒരു ലക്ഷത്തിലധികം കർഷകർ [പരിപാടിയിൽ പങ്കെടുത്തു . മത്സ്യസംരംഭകരുടെ വിജയഗാഥകളുടെ വീഡിയോകളും പ്രദർശിപ്പിച്ചു.
IE/SKY
(Visitor Counter : 209
പ്രധാനമന്ത്രിയുടെ ഓഫീസ്
2001-ലെ മാരകമായ ഭൂകമ്പത്തിൽനിന്ന് കച്ചിനുണ്ടായ പരിവർത്തനത്തെക്കുറിച്ചുള്ള വസ്തുത പ്രധാനമന്ത്രി പങ്കിട്ടു
2001 ലെ ഭൂകമ്പത്തിലുണ്ടായ നാശനഷ്ടങ്ങളിൽനിന്ന് കച്ചിനെ മികച്ച വിനോദസഞ്ചാരകേന്ദ്രമായി പരിവർത്തനം ചെയ്യുകയും വികസിപ്പിക്കുകയും ചെയ്തതിനെക്കുറിച്ച്, കച്ചിൽ നിന്നുള്ള പാർലമെന്റ് അംഗം ശ്രീ വിനോദ് ചാവ്ദയുടെ ട്വീറ്റ് പ്രധാനമന്ത്രി ശ്രീ നരേന്ദ്ര മോദി പങ്കിട്ടു.
എംപിയുടെ ട്വീറ്റിന് മറുപടിയായി പ്രധാനമന്ത്രി കുറിച്ചതിങ്ങനെ:
"കച്ചിനെക്കുറിച്ചുള്ള മനോഹരമായ ഒരു കാര്യം. 2001-ൽ മാരകമായ ഭൂകമ്പം ഉണ്ടായപ്പോൾ, ഏവരും കച്ചിനെക്കുറിച്ചുള്ള ചരമക്കുറിപ്പുകൾ എഴുതിയിരുന്നു. എന്നാൽ ഈ ജില്ലയിലെ ജനങ്ങളെ സംബന്ധിച്ച് ശ്രദ്ധേയമായ ചിലതുണ്ട്. അവർ വീണ്ടും ഉയർന്ന്, ജില്ലയെ പുതിയ ഉയരങ്ങളിലേക്ക് നയിച്ചു. കച്ച് ഇന്നു മികച്ച വിനോദസഞ്ചാരകേന്ദ്രമാണ്."
PIB Headquarters
രാജ്യാന്തര കപ്പല് അറ്റകുറ്റപ്പണി കേന്ദ്രത്തിന്റെ നിര്മ്മാണം ആരംഭിച്ചു
കേന്ദ്ര മന്ത്രി ശ്രീ നിതിന് ഗഡ്കരി ശിലാസ്ഥാപനം നിര്വഹിച്ചു
970 കോടി രൂപ ചെലവില് കൊച്ചി കപ്പല്ശാല നിര്മ്മിക്കുന്ന രാജ്യാന്തര കപ്പല് അറ്റകുറ്റപ്പണി കേന്ദ്രത്തിന്റെ ശിലാസ്ഥാപനം കേന്ദ്ര ഷിപ്പിങ്ങ്, റോഡ് ഗതാഗത, ദേശീയപാത മന്ത്രി ശ്രീ നിതിന് ഗഡ്കരി നിര്വഹിച്ചു. കേരളത്തിന്റെയും കൊച്ചി കപ്പല്ശാലയുടെയും ചരിത്രത്തില് രേഖപ്പെടുത്താവുന്ന ഒരു വലിയ തുടക്കമാണിതെന്ന് മന്ത്രി പറഞ്ഞു. ഇതിലൂടെ 6000 തൊഴില് അവസരങ്ങള് ലഭിക്കും. നമ്മുടെ രാജ്യത്ത് ഇന്ന് കപ്പല് അറ്റകുറ്റപ്പണിക്കും നിര്മ്മാണത്തിനും വേണ്ട സൗകര്യങ്ങള് കുറവാണെന്നും ഈ കേന്ദ്രം സജ്ജമാകുന്നതോടെ മറ്റു രാജ്യങ്ങളെ ഇന്ത്യയ്ക്ക് ആശ്രയിക്കേണ്ടി വരില്ലെന്നും അദ്ദേഹം പറഞ്ഞു.
കേരളത്തിന്റെ വികസനത്തിന് തടസ്സം ഭൂമി ലഭ്യതയാണെന്ന് നിതിന് ഗഡ്കരി പറഞ്ഞു. ഇന്ത്യയിലെ മറ്റു സംസ്ഥാനങ്ങളെ അപേക്ഷിച്ച് കേരളം പദ്ധതികള് നടപ്പിലാക്കുന്നതില് പിന്നോക്കം നില്ക്കുന്നതിന് കാരണം ഭൂമി ലഭിക്കാത്തതിനാലാണെന്നും മന്ത്രി സൂചിപ്പിച്ചു. ഗെയില് പദ്ധതി സമയബന്ധിതമായി പൂര്ത്തികരിക്കണമെന്നും അദ്ദേഹം സംസ്ഥാന സര്ക്കാരിനോടാവശ്യപ്പെട്ടു.
ആറു ട്രാന്സ്ഫര് സ്റ്റേഷനുകള് ഉള്പ്പെടുന്ന യാര്ഡില് ഒരേ സമയം ഒന്നിലേറെ കപ്പലുകള് വെള്ളത്തിലിറക്കാനും ഡോക്കില് കയറ്റാനുമുള്ള സാങ്കേതിക സൗകര്യങ്ങള് ഉണ്ടാകും. അത്യാധുനിക സാങ്കേതിക നിലവാരമുള്ള ജര്മന് നിര്മ്മിത ലിഫ്റ്റും സ്ഥാപിക്കും. 150 കോടി രൂപ ചിലവഴിച്ച് നിര്മ്മിക്കുന്ന ഷിപ് ലിഫ്റ്റ് 130 മീറ്റര് വരെ നീളവും 6,000 ടണ് വരെ ഭാരവുമുള്ള യാനങ്ങള് ഉയര്ത്താന് കഴിയുന്നതാണ്. വെല്ലിങ്ടണ് ഐലന്ഡില് കൊച്ചി തുറമുഖ ട്രസ്റ്റില് നിന്നു പാട്ടത്തിനെടുത്ത 42 ഏക്കറിലാണ് ഷിപ്പ് റിപ്പെയര് യാര്ഡ് ഒരുക്കുന്നത്. 24 മാസം കൊണ്ട് പദ്ധതിപൂര്ത്തീകരിക്കാനാണ് ലക്ഷ്യമിടുന്നത്.
പ്രഫ. കെ. വി. തോമസ് എംപി അധ്യക്ഷത വഹിച്ചു. സംസ്ഥാന വ്യവസായ വകുപ്പു മന്ത്രി ശ്രീ എ. സി മൊയ്ദീന്, കൊച്ചി മേയര് സൗമിനി ജെയിന്, എംഎല്എമാരായ ഹൈബി ഈഡന്, കെ ജെ മാക്സി, കൊച്ചി കപ്പല്ശാല എംഡി മധു എസ് നായര്, കൊച്ചിന് പോര്ട്ട് ട്രസ്റ്റ് ചെയര്മാന് പി രവിന്ദ്രന് എന്നിവര് ചടങ്ങില് സംബന്ധിച്ചു.
(Visitor Counter : 11
വിദ്യാഭ്യാസ മന്ത്രാലയം
മാനവവിഭവശേഷി വികസന മന്ത്രി രാജ്യമെമ്പാടുമുള്ള അധ്യാപകരുമായി വെബിനാറിലൂടെ സംവദിച്ചു
രാജ്യമെമ്പാടുമുള്ള അധ്യാപകരുമായി മാനവ വിഭവശേഷി വികസന മന്ത്രി ശ്രീ രമേശ് പൊക്രിയാല് നിശാങ്ക് വെബിനാറിലൂടെ ഇന്ന് സംവദിച്ചു. നിരവധി അധ്യാപകര്, ഈ വെബിനാറില് പങ്കെടുക്കുകയും മന്ത്രിയോട് ചോദ്യങ്ങള് ചോദിക്കുകയും ചെയ്തു.
ഇതിലൂടെ രണ്ട് സുപ്രധാന പ്രഖ്യാപനങ്ങള് മന്ത്രി നടത്തി. നെറ്റ് പരീക്ഷ തീയതി ഉടന് പ്രഖ്യാപിക്കുമെന്ന് ഒരു ചോദ്യത്തിനുത്തരമായി അദ്ദേഹം പറഞ്ഞു. നവോദയ വിദ്യാലയങ്ങളിലേയ്ക്ക് റിക്രൂട്ട്മെന്റ് നടപടികള് പൂര്ത്തിയായ അധ്യാപകര്ക്ക്, ലോക്ക് ഡൗണിനുശേഷം നിയമന ഉത്തരവ് ലഭിക്കുമെന്ന് ശ്രീ നിശാങ്ക് അറിയിച്ചു.
അധ്യാപകരുടെ നിതാന്ത പരിശ്രമത്തിലൂടെയാണ് രാജ്യത്തെ ഓണ്ലൈന് വിദ്യാഭ്യാസരംഗം വിജയകരമായതെന്ന് അദ്ദേഹം പറഞ്ഞു. പല അധ്യാപകരും സാങ്കേതികവിദ്യയില് വിദഗ്ധരല്ലെങ്കിലും വിദ്യാര്ത്ഥികള്ക്കു വേണ്ടി അവര് സ്വയം പരിശീലനം നേടുകയും ഓണ്ലൈന് വിദ്യാഭ്യാസത്തിനു സംഭാവനകള് നല്കുകയും ചെയ്തതായി അദ്ദേഹം പറഞ്ഞു.
ലോക്ക്ഡൗണിനുശേഷം സ്കൂളുകള് തുറക്കുന്ന കാര്യത്തെപ്പറ്റി ചോദിച്ചപ്പോള്, സ്കൂള് അധികൃതരും, അധ്യാപകരും ചേര്ന്ന് അക്കാദമിക കലണ്ടര് പരിഷ്ക്കരിക്കുകയും വാര്ഷിക കരിക്കുലം പദ്ധതികള് ക്രമീകരിക്കുകയും ചെയ്യുമെന്ന് അദ്ദേഹം പറഞ്ഞു. ലോക്ക് ഡൗണ് കാലയളവിലെ വീട്ടിലെ പഠനരീതിയില് നിന്നും സ്കൂളിലേയ്ക്ക് എത്തിത്തുടങ്ങുമ്പോഴുണ്ടാകുന്ന വൈകാരിക പരിവര്ത്തനത്തിന് കുട്ടികള്ക്ക്, അധ്യാപകര് മികച്ച പിന്തുണ നല്കണമെന്നും മന്ത്രി പറഞ്ഞു.
കേന്ദ്രീയ വിദ്യാലയങ്ങളില് ഏതാണ്ട് 8000ത്തോളം അധ്യാപകരെയും നവോദയ വിദ്യാലയങ്ങളില് 2500 ഓളം പേരെയും നിയമിച്ചതായി, അധ്യാപകരുടെ നിയമനങ്ങളെ കുറിച്ചുള്ള ചോദ്യത്തിന് ഉത്തരമായി അദ്ദേഹം പറഞ്ഞു.സര്വ്വകലാശാലകളില് 12,000 അധ്യാപകരെ നിയമിച്ചതായും അദ്ദേഹം അറിയിച്ചു.
അദ്ധ്യാപകര്ക്ക് ഓണ്ലൈന് വിദ്യാഭ്യാസ സമ്പ്രദായത്തിന് വേണ്ട പരിശീലന പരിപാടികള് പൂര്ണ തോതില് നടക്കുന്നുണ്ടെന്നും ലക്ഷക്കണക്കിനു അധ്യാപകര് ഇതില് പങ്കെടുക്കുന്നതായും ശ്രീ പൊക്രിയാല് പറഞ്ഞു. പണ്ഡിറ്റ് മദന് മോഹന് മാളവ്യ നാഷണല് മിഷന് പദ്ധതിയുടെ കീഴില്, രാജ്യത്തെ അധ്യാപകര്ക്ക് ഇ-ലേണിങ്ങ് പരിശീലനം നല്കി വരുന്നതായി അദ്ദേഹം അറിയിച്ചു.
(
സാമൂഹ്യനീതി, ശാക്തീകരണ മന്ത്രാലയം
വിഭിന്ന ശേഷിയുള്ള യുവജനങ്ങള്ക്കായി ആഗോളഐടിചലഞ്ച്
കേന്ദ്ര സാമൂഹ്യ നീതി, ശാക്തീകരണ മന്ത്രാലയത്തിന്റെകീഴിലുള്ളവിഭിന്ന ശേഷിക്കാരുടെവികസന വകുപ്പ്വിഭിന്നശേഷിയുള്ളയുവജനങ്ങള്ക്കായിആഗോളഐടിചലഞ്ച്നാളെമുതല്ഞായറാഴ്ചവരെ നടക്കും. കേന്ദ്ര സാമൂഹ്യ നീതി, ശാക്തീകരണ മന്ത്രി ശ്രീതാവര്ചന്ദ്ഗഹ്ലോട്ട്ന്യൂഡല്ഹിയില്ഉദ്ഘാടനം ചെയ്യും.
കൊറിയഗവണ്മെന്റ്, റീഹാബിലിറ്റേഷന് ഇന്റര്നാഷണല്എന്നിവയുമായിസഹകരിച്ചാണ്ഇന്ത്യഈ പരിപാടിക്ക്ആതിഥ്യംവഹിക്കുന്നത്.
ഇന്തോനേഷ്യ, ചൈന, വിയറ്റ്നാം, മലേഷ്യ, തായ്ലാന്റ്, ശ്രീലങ്ക, ബംഗ്ലാദേശ്, നേപ്പാള്, മംഗോളിയ, കംബോഡിയ,ലാവോസ്, ഫിലിപ്പീന്സ് കൊറിയ, കസാഖ്സ്ഥാന്, കിര്ഗിസ്ഥാന്, യുഎഇ, ഇന്ത്യ, ബ്രിട്ടന് എന്നീ 18 രാജ്യങ്ങളില് നിന്നുള്ള 13നും 21 നും ഇടയില് പ്രായമുള്ളവിഭിന്ന ശേഷിക്കാരായ100യുവജനങ്ങള് ഐ.റ്റി. മത്സരങ്ങളില് പങ്കെടുക്കും. മൂന്ന്ടീമുകളില് നിന്നായി 12 പേര് ഇന്ത്യയെ പ്രതിനിധീകരിക്കും. 2018 ജൂണില്കുരുക്ഷേത്രയിലെ നാഷണല് ഇന്സ്റ്റിറ്റ്യൂട്ട് ഓഫ്ടെക്നോളജിയിലൂടെ നടന്ന നാഷണല്ഐ.റ്റി. ചലഞ്ചിലൂടെയാണ് ഈ യുവാക്കളെതെരഞ്ഞെടുത്തത്.
ഇ-ടൂള്, ഇ-ലൈഫ്മാപ്പ്ചലഞ്ച്, ഇ-ക്രീയേറ്റിവിറ്റി, ആനിമേഷനോ, ഗെയിമോസൃഷ്ടിക്കല്, ഇ-കണ്ടന്റ്  മുതലായവയിലായിരിക്കുംവ്യക്തിഗത, ഗ്രൂപ്പ്മത്സരങ്ങള്.
GK/MRD
(Visitor Counter : 107
പ്രധാനമന്ത്രിയുടെ ഓഫീസ്
ഊർജ്ജസ്വലമായ തമിഴ് സംസ്കാരം ആഗോളതലത്തിൽ ജനപ്രിയമാണ് : പ്രധാനമന്ത്രി
സിംഗപ്പൂർ പ്രധാനമന്ത്രി ലീ സിയാൻ ലൂങ്ങിന്റെ ട്വീറ്റിന് പ്രധാനമന്ത്രി ശ്രീ നരേന്ദ്ര മോദി മറുപടി നൽകി.
ആങ് മോ കിയോ , കേബുൻ ബാരു , യങ് കോക്കനട്ട് കെഫിർ എന്നിവിടങ്ങളിൽ നിന്നുള്ള താമസക്കാർക്കൊപ്പം വൈകി പൊങ്കൽ ആഘോഷിച്ചതായി സിംഗപ്പൂർ പ്രധാനമന്ത്രി അറിയിച്ച
ട്വീറ്റിന് മറുപടിയായി പ്രധാനമന്ത്രി പറഞ്ഞു;
“ഇത് കാണുന്നതിൽ സന്തോഷമുണ്ട്. ഊർജ്ജസ്വലമായ തമിഴ് സംസ്കാരം ആഗോളതലത്തിൽ ജനകീയമാണ് ."
This is gladdening to see. The vibrant Tamil culture is popular globally. https://t.co/81WsjM5KFS
— Narendra Modi  February 13, 2023
പ്രധാനമന്ത്രിയുടെ ഓഫീസ്
86-ാം ജന്മദിനത്തിൽ ദലൈലാമയെ പ്രധാനമന്ത്രി അഭിവാദ്യം ചെയ്യുന്നു
പ്രധാനമന്ത്രി ശ്രീ നരേന്ദ്ര മോദി ദലൈലാമയുടെ 86-ാം ജന്മദിനമായ ഇന്ന് അദ്ദേഹവുമായി ടെലിഫോണിൽ സംസാരിച്ചു
ഒരു ട്വീറ്റിൽ പ്രധാനമന്ത്രി പറഞ്ഞു :
86-ാം ജന്മദിനത്തിൽ ആശംസകൾ അറിയിക്കാൻ ദലൈലാമയോട് ഫോണിൽ സംസാരിച്ചു.. അദ്ദേഹത്തിന് ദീർഘവും ആരോഗ്യകരവുമായ ജീവിതം നേർന്നു. "
വാണിജ്യ വ്യവസായ മന്ത്രാലയം
കയറ്റുമതി പ്രോത്സാഹിപ്പിക്കാന് ചീഫ് സെക്രട്ടറിമാരെ ഉള്പ്പെടുത്തി സമിതി രൂപീകരിക്കണം : കേന്ദ്ര മന്ത്രി സുരേഷ് പ്രഭു
കയറ്റുമതി പ്രോത്സാഹനവുമായി ബന്ധപ്പെട്ട വിഷയങ്ങളില് സംസ്ഥാന ചീഫ് സെക്രട്ടറിമാരെ ഉള്പ്പെടുത്തി ഒരു സമിതിക്ക് രൂപം നല്കണമെന്ന് കേന്ദ്ര വാണിജ്യ വ്യവസായ, സിവില് വ്യോമയാന മന്ത്രി ശ്രീ. സുരേഷ് പ്രഭു വിദേശ വ്യാപാര ഡയറക്ടറേറ്റ് ജനറലിനോട് ആവശ്യപ്പെട്ടു. ന്യൂഡല്ഹിയില് ഇന്ന് സമാപിച്ച വിവിധ ഭാഗങ്ങളില് നിന്നുള്ള തുറമുഖ ഉദ്യോഗസ്ഥരുടെ യോഗത്തെ അഭിസംബോധന ചെയ്യുകയായിരുന്നു അദ്ദേഹം. കയറ്റുമതി വര്ദ്ധിപ്പിക്കുന്നതിന് മേഖലാ ഉദ്യോഗസ്ഥരുടെ ഇടപെടല് വര്ദ്ധിപ്പിക്കണമെന്ന് ശ്രീ. സുരേഷ് പ്രഭു നിര്ദ്ദേശിച്ചു. കയറ്റുമതിക്കാര്ക്കാര്ക്കായി വാണിജ്യ വകുപ്പുമായി ബന്ധപ്പെട്ട് കൂടുതല് പ്രചാരണ പരിപാടികള് സംഘടിപ്പിക്കണമെന്നും അദ്ദേഹം പറഞ്ഞു.
ND MRD –350
രാജ്യരക്ഷാ മന്ത്രാലയം
ഇന്ത്യൻ കരസേനയ്ക്ക് 4,960 ആന്റി ടാങ്ക് ഗൈഡഡ് മിസൈലുകൾ വിതരണം ചെയ്യാനുള്ള കരാർ പ്രതിരോധമന്ത്രാലയം BDL മായി ഒപ്പുവച്ചു
ന്യൂഡൽഹി , മാർച്ച് 19, 2021
ഇന്ത്യൻ കരസേനയ്ക്ക് 1,188 കോടി രൂപ ചിലവിൽ 4,960 മിലൻ 2T ആന്റി ടാങ്ക് ഗൈഡഡ് മിസൈലുകൾ  വിതരണം ചെയ്യാനുള്ള കരാർ , പൊതുമേഖലാ പ്രതിരോധ ഉത്പന്ന വികസന സ്ഥാപനമായ ഭാരത് ഡൈനാമിക്സ് ലിമിറ്റഡും, പ്രതിരോധമന്ത്രാലയവും തമ്മിൽ 2021 മാർച്ച് 19ന് ഒപ്പുവച്ചു
BDL മായി ഇതിന് സമാനമായ മറ്റൊരു കരാർ 2016 മാർച്ച് എട്ടിന് ഒപ്പിട്ടിരുന്നു .
ഫ്രാൻസ്ആസ്ഥാനമായ MBDA മിസൈൽ സിസ്റ്റംസിന്റെ ലൈസെൻസോടു കൂടി BDL നിർമ്മിക്കുന്ന മിലൻ 2T മിസൈലുകൾക്ക് 1,850 മീറ്റർ വരെയുള്ള ലക്ഷ്യസ്ഥാനങ്ങളെ ഭേദിക്കാൻ സാധിക്കും.
തറയിൽ നിന്നും , വാഹനങ്ങളിൽ നിന്നും ഒരുപോലെ വിക്ഷേപിക്കാൻ സാധിക്കുന്ന ഈ മിസൈലുകൾക്ക് , ശത്രുരാജ്യങ്ങളുടെ പ്രതിരോധ- ആക്രമണ ടാങ്കുകളെ ഒരുപോലെ നശിപ്പിക്കാൻ കഴിയും
ഇവയെ സൈന്യത്തിന്റെ ഭാഗമാക്കി മാറ്റാനുള്ള നടപടികൾ മൂന്ന് വർഷത്തിനുള്ളിൽ പൂർത്തീകരിക്കുന്നതാണ്
IE/SKY
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 172.04 കോടിയിലധികം വാക്സിന് ഡോസുകള്
ഉപയോഗിക്കാത്ത 11.17 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷൻ 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാർവത്രികവൽക്കരണത്തിന്റെ പുതിയ ഘട്ടം 2021 ജൂൺ 21 മുതൽ ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,72,04,92,970
ബാക്കിയുള്ളത്
11,17,10,731
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 172.04 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 11.17 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND MRD
ഉപരാഷ്ട്രപതിയുടെ കാര്യാലയം
സമ്പദ്വ്യവസ്ഥയ്ക്കും വ്യവസായത്തിനും ഉണർവ് നൽകാൻ ബൗദ്ധിക സ്വത്തവകാശത്തിന് കീഴിൽ നടപ്പിലാക്കാവുന്ന പേറ്റന്റുകളിൽ സർവകലാശാലകൾ ശ്രദ്ധ കേന്ദ്രീകരിക്കണം - ഉപ രാഷ്ട്രപതി
സമ്പദ്വ്യവസ്ഥയ്ക്കും വ്യവസായത്തിനും ഉണർവ് നൽകുന്നതിന് ബൗദ്ധിക സ്വത്തവകാശത്തിന് കീഴിൽ നടപ്പിലാക്കാവുന്ന പേറ്റന്റുകൾക്ക് സർവകലാശാലകൾ കൂടുതൽ പ്രാധാന്യം നൽകേണ്ടതിന്റെ ആവശ്യകത ഉപരാഷ്ട്രപതി ശ്രീ എം. വെങ്കയ്യ നായിഡു ഇന്ന് എടുത്ത് പറഞ്ഞു . മികച്ച ഗവേഷണ ഫലങ്ങൾക്കായി വ്യവസായ-ഇൻസ്റ്റിറ്റ്യൂട്ട് ബന്ധങ്ങൾ ശക്തിപ്പെടുത്തേണ്ടത് ആവശ്യമാണെന്ന് അദ്ദേഹം പറഞ്ഞു.
(ഇന്ന് ചണ്ഡീഗഡിൽ പഞ്ചാബ് സർവകലാശാലയുടെ 69-ാമത് ബിരുദദാന ചടങ്ങിനെ അഭിസംബോധന ചെയ്ത ഉപരാഷ്ട്രപതി, അധ്യാപകർക്ക് തുടർച്ചയായ പ്രൊഫഷണൽ വികസനത്തിനുള്ള അന്തരീക്ഷം കൂടുതൽ സൃഷ്ടിക്കാൻ സർവകലാശാലകളോട് അഭ്യർത്ഥിച്ചു, കൂടാതെ നിർണായക ഗവേഷണത്തിൽ ശ്രദ്ധ കേന്ദ്രീകരിക്കാൻ അധ്യാപകരോട് അദ്ദേഹം ആവശ്യപ്പെട്ടു.
കൂടുതൽ ശക്തമായ നയങ്ങൾ രൂപീകരിക്കാൻ സർവകലാശാലകളും ഗവണ്മെന്റും തമ്മിൽ ചേർന്ന് പ്രവർത്തിക്കണമെന്ന് ഉപരാഷ്ട്രപതി ആഹ്വാനം ചെയ്തു.
മികച്ച നിലവാരമുള്ള വിദ്യാഭ്യാസം എല്ലാവർക്കും പ്രാപ്യവും താങ്ങാനാവുന്ന ചെലവിലും ലഭ്യമാക്കണമെന്ന് ആവശ്യപ്പെട്ട ഉപരാഷ്ട്രപതി, അത്തരം വിദ്യാഭ്യാസം ഒരു വ്യക്തിയുടെ കാഴ്ചപ്പാടിലും സാമൂഹിക ഐക്യത്തിലും എല്ലാവരെയും ഉൾക്കൊള്ളുന്ന ദേശീയ വികസനത്തിലും ശുഭകരമായ പരിവർത്തനത്തിന് വഴിയൊരുക്കുമെന്ന് അഭിപ്രായപ്പെട്ടു.
ആരോഗ്യ ക്ഷമത നിലനിർത്താൻ യോഗയിലോ സ്പോർട്സിലോ പതിവായി പങ്കെടുക്കണമെന്നും ശ്രീ നായിഡു തന്റെ പ്രസംഗത്തിൽ വിദ്യാർത്ഥികളെ ഉപദേശിച്ചു. നമ്മുടെ ശാരീരിക ആവശ്യങ്ങൾക്കും കാലാവസ്ഥയ്ക്കും അനുസരിച്ച് നമ്മുടെ പൂർവ്വികർ നിർദ്ദേശിച്ച പരമ്പരാഗത ഭക്ഷണം ശരിയായി പാകം ചെയ്ത് കഴിക്കാൻ അദ്ദേഹം അവരോട് ആവശ്യപ്പെട്ടു.
പ്രധാനമന്ത്രിയുടെ ഓഫീസ്
ഷൂട്ടിങ് വനിതാവിഭാഗം 50 മീറ്റർ റൈഫിൾ 3 പൊസിഷൻസിൽ സ്വർണം നേടിയ സിഫ്ത് കൗർ സാമ്രയെ പ്രധാനമന്ത്രി അഭിനന്ദിച്ചു
ഏഷ്യൻ ഗെയിംസ് ഷൂട്ടിങ് വനിതാവിഭാഗം 50 മീറ്റർ റൈഫിൾ 3 പൊസിഷൻസിൽ സ്വർണം നേടിയ സിഫ്ത് കൗർ സാമ്രയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
സമൂഹമാധ്യമമായ ‘എക്സി’ൽ പ്രധാനമന്ത്രി പോസ്റ്റ് ചെയ്തതിങ്ങനെ:
“ഏഷ്യൻ ഗെയിംസ് വനിതാവിഭാഗം ഷൂട്ടിങ് 50 മീറ്റർ റൈഫിൾ 3 പൊസിഷൻസിൽ ഇന്ത്യക്കു സ്വർണമെഡൽ സമ്മാനിച്ച് ചരിത്രം രചിച്ചതിന് സിഫ്ത് കൗർ സാമ്രയ്ക്ക് അഭിനന്ദനങ്ങൾ. അവർ ഒരു റെക്കോർഡ് സ്ഥാപിച്ചു എന്നത് നേട്ടത്തെ കൂടുതൽ സന്തോഷകരമാക്കുന്നു. ഓരോ ഇന്ത്യക്കാരനും പ്രചോദനമാണ് ഈ താരം. ഇനിയുള്ള ഉദ്യമങ്ങൾക്കും ആശംസകൾ.”
ധനകാര്യ മന്ത്രാലയം
ഗവേഷണ-വികസന, ലോജിസ്റ്റിക് വെല്ലുവിളികളെ അതിജീവിച്ച് ദേശീയ കോവിഡ്-19 പ്രതിരോധ കുത്തിവയ്പ്പ് പരിപാടി അതിന്റെ ലക്ഷ്യങ്ങള് കൈവരിച്ചുവെന്ന് 2022-23ലെ സാമ്പത്തിക സര്വേ
രാജ്യത്താകമാനം ഇന്ത്യക്ക് 2023 ജനുവരി 6 വരെ 220-കോടിയില് കൂടുതല് പ്രതിരാധകുത്തിവയ്പ്പുകള് നല്കാന് കഴിഞ്ഞുവെന്ന് കേന്ദ്ര ധനകാര്യ മന്ത്രി ശ്രീമതി നിര്മല സീതാരാമന് അവതരിപ്പിച്ച 2022-23,സാമ്പത്തിക സര്വേ ഇന്ത്യയുടെ ദേശീയ കോവിഡ്-19 പ്രതിരോധ കുത്തിവയ്പ്പിന്റെ വിജയഗാഥ വിശദീകരിച്ചു കൊണ്ട് വ്യക്തമാക്കുന്നു. യോഗ്യരായ 97 ശതമാനം ഗുണഭോക്താക്കള്ക്കും ഇതിനകം ഒരു ഡോസ് കോവിഡ് -19 പ്രതിരോധകുത്തിവയ്പ്പെങ്കിലും ലഭിച്ചിട്ടുണ്ട്, മാത്രമല്ല, യോഗ്യരായ 90 ശതമാനം ഗുണഭോക്താക്കള്ക്ക് രണ്ട് ഡോസുകളും ലഭിച്ചു.
ലോകത്തിലെ ഏറ്റവും വലിയ പ്രതിരോധകുത്തിവയ്പ്പ് പരിപാടിയായ ഇന്ത്യയുടെ ദേശീയ കൊവിഡ്-19 പ്രതിരോധകുത്തിവയ്പ്പ് പരിപാടി 2021 ജനുവരി 16-നാണ് ആരംഭിച്ചത്. 12 വയസും അതിനുമുകളിലും പ്രായമുള്ള എല്ലാവരെയും ഉള്പ്പെടുത്തികൊണ്ടും 18 വയസും അതില് കൂടുതലുമുള്ള എല്ലാ വ്യക്തികള്ക്കും മുന്കരുതല് ഡോസ് നല്കികൊണ്ടും പരിപാടി വിപുലീകരിച്ചു.
പുതിയ കോവിഡ് പ്രതിരോധകുത്തിവയ്പ്പിനായുള്ള ഗവേഷണവും വികസനവും, കുത്തിവയ്പ്പ് നടത്തുന്ന 2.6 ലക്ഷത്തിലധികം പേര്ക്കും, 4.8 ലക്ഷം വരുന്ന പ്രതിരോധകുത്തിവയ്പ്പ് ടീമിലെ മറ്റ് അംഗങ്ങള്ക്കും പരിശീലനം നല്കല്, ലഭ്യമായ പ്രതിരോധകുത്തിവയ്പ്പ് മരുന്നുകളുടെ പരമാവധി വിനിയോഗം, എത്തിച്ചേരാന് ബുദ്ധിമുട്ടുള്ള ജനസമൂഹം, പ്രതിരോധകുത്തിവയ്പ്പ് പരിപാടിയുടെ വര്ദ്ധനവിനനുസരിച്ച് അതോടൊപ്പം മറ്റ് അവശ്യ ആരോഗ്യ സേവനങ്ങള് ഉറപ്പുവരുത്തേണ്ടതിന്റെ അനിവാര്യത തുടങ്ങി നിരവധി വെല്ലുവിളികള് കോവിഡ്-19 പ്രതിരോധകുത്തിവയ്പ്പിന്റെ അവതരണത്തിനൊപ്പം ഉള്പ്പെട്ടിരുന്നു.
അതിനുപുറമെ, 29,000 ശീതീകരണ ശൃംഖല കേന്ദ്രങ്ങളിലുടനീളം പ്രതിരോധകുത്തിവയ്പ്പുകളുടെ സംഭരണവും വികേന്ദ്രീകൃത വിതരണവും, ശീതീകരണ ശൃംഖലയുടെ ശേഷി വര്ദ്ധിപ്പിക്കല്, ഗുണഭോക്താക്കള്ക്ക് രജിസ്റ്റര് ചെയ്യുന്നതിനും പ്രതിരോധകുത്തിവയ്പ്പ് സേവന വിതരണത്തിനുമായി ഐ.ടി വേദി വികസിപ്പിക്കുക തുടങ്ങിയ ലോജിസ്റ്റിക് വെല്ലുവിളികളും ചൂണ്ടിക്കാട്ടപ്പെട്ടു. ഈ വെല്ലുവിളികളെ അതിജീവിക്കാനും ചുരുങ്ങിയ സമയത്തിനുള്ളില് ലക്ഷ്യങ്ങള് കൈവരിക്കാനും പരിപാടിക്ക് കഴിഞ്ഞു.
കോ-വിന്: പ്രതിരോധകുത്തിവയ്പ്പിന്റെ വിജയകരമായ ഒരു ഡിജിറ്റല്ഗാഥ
മൊത്തം 104 കോടിയില് 84.7 കോടിയിലധികം  കോ-വിന് ഗുണഭോക്താക്കള് ആധാറുമായി ബന്ധിപ്പിച്ചു, 2015 സാമ്പത്തിക വര്ഷത്തില് വിതച്ച ജാമിന്റെ  വിത്തുകള് രാജ്യത്തിന്റെ ജീവന് രക്ഷിക്കുന്നതായി തെളിഞ്ഞു.
SKY